Hot cross buns, τα αγγλικά σταφιδόψωμα
Αυτά τα γλυκά ψωμάκια με σταφίδες και μπαχαρικά τα φτιάχνουν οι Άγγλοι και τα προσφέρουν τη Μεγάλη Παρασκευή. Τα διακοσμούν με το σήμα του σταυρού και τα έχουν σαν φυλαχτό, μιας και θεωρούν ότι φέρνουν καλή τύχη.
340 γρ. χλιαρό νερό, 10 γρ. ξηρή μαγιά, 1 κουτ. σούπας αλάτι, 8 μεγάλα αυγά, χτυπημένα ελαφρώς με το σύρμα, 170 γρ. μέλι, 340 γρ. αγελαδινό βούτυρο, λιωμένο αλλά κρύο + επιπλέον για το ταψί, 1 κιλό αλεύρι για όλες τις χρήσεις, 2 κουτ. γλυκού κανέλα σε σκόνη, 1 κουτ. γλυκού μοσχοκάρυδο τριμμένο, 1 κουτ. γλυκού μπαχάρι τριμμένο, 2 κουτ. γλυκού ξύσμα πορτοκαλιού, 2 κουτ. γλυκού εκχύλισμα βανίλιας, 200 γρ. σταφίδες της αρεσκείας μας, 1 κρόκος αραιωμένος με 1 κουτ. σούπας νερό για άλειμμα, 110 γρ. τυρί κρέμα, 60 γρ. αγελαδινό βούτυρο, σε θερμοκρασία δωματίου, 1/2 κούπα άχνη ζάχαρη, 1/4 κούπας μέλι, όχι πολύ πυκνόρρευστο (αν χρειαστεί το ζεσταίνουμε ελαφρώς για να γίνει πιο ρευστό)
Σε ένα μεγάλο μπολ ανακατεύουμε το χλιαρό νερό με τη μαγιά, το αλάτι, τα αυγά, το μέλι και το λιωμένο βούτυρο. Προσθέτουμε το αλεύρι, τα μπαχαρικά, τη βανίλια και τις σταφίδες και ανακατεύουμε με ένα κουτάλι ή στο μίξερ, με το φτερό. Αν δεν χρησιμοποιήσουμε μίξερ, ίσως χρειαστεί να χρησιμοποιήσουμε χέρια μας προς το τέλος, ώστε να βεβαιωθούμε ότι έχουμε ενσωματώσει όλο το αλεύρι, αλλά θα τα βρέξουμε πρώτα. Σε αυτή τη φάση, η ζύμη θα είναι πολύ μαλακή, αλλά θα σφίξει μετά, στο ψυγείο. Σκεπάζουμε πολύ καλά το μπολ με μεμβράνη και το αφήνουμε να ξεκουραστεί σε θερμοκρασία δωματίου για 2 ώρες και μετά το βάζουμε στο ψυγείο για 3 ώρες.Όταν είμαστε έτοιμοι να ζυμώσουμε, βγάζουμε τη ζύμη από το ψυγείο και πασπαλίζουμε την επιφάνειά της με λίγο αλεύρι. Κόβουμε κομμάτια ζύμης των 100 γρ. και τα πλάθουμε γρήγορα σε μπαλάκια. Φροντίζουμε να τα κρατάμε σκεπασμένα με μεμβράνη ή νωπή πετσέτα για να μην στεγνώσουν. Συνολικά θα βγουν περίπου 27 μπαλάκια ζύμης.Τα τοποθετούμε σε ταψιά στρωμένα με αντικολλητικό χαρτί αφήνοντας απόσταση ανάμεσά τους. Τα σκεπάζουμε χαλαρά με μεμβράνη. Αφήνουμε να ξεκουραστούν σε θερμοκρασία δωματίου για περίπου 45 λεπτά, μέχρι να διπλασιαστούν σε όγκο.Προθερμαίνουμε τον φούρνο στους 180°C, στον αέρα και τοποθετούμε τη σχάρα του φούρνου στη μεσαία θέση.Αλείφουμε τα ψωμάκια με τον αραιωμένο κρόκο και ψήνουμε κάθε λαμαρίνα για περίπου 25 λεπτά μέχρι να πάρουν ένα ωραίο καφετί χρώμα.Ξεφουρνίζουμε και αφήνουμε να κρυώσουν.Σε ένα μπολ ανακατεύουμε το τυρί κρέμα με το βούτυρο, την άχνη και το μέλι. Βάζουμε το γλάσο σε μια σακούλα ζαχαροπλαστικής με στρογγυλή, φαρδιά μύτη (χωρίς δοντάκια) και σχηματίζουμε πάνω στα buns το σχήμα του σταυρού. 
Αλεύρι (ζύμες),Βούτυρο,Γάλα,Πάσχα